PATVIRTINTA

Kelmės rajono socialinių paslaugų centro

direktoriaus 2022 m. sausio 28 d. įsakymu Nr. V-26a

**INDIVIDUALIOS PRIEŽIŪROS DARBUOTOJO, DRIBANČIO SU ŠEIMOMIS,**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Individualios priežiūros darbuotojo, dirbančio su šeimomis, pareigybė (pareigybės kodas – 341205) priklauso kvalifikuotų darbuotojų grupei

2. Pareigybės lygis – C.

3. Individualios priežiūros darbuotojo, dirbančio su šeimomis, pareigybė reikalinga teikti socialinės priežiūros paslaugas šeimose, kuriose yra vaikų iki 12 mėnesių arba vaikų su negalia iki 36 mėnesių amžiaus, stiprinant šeimų gebėjimus rūpintis šiais vaikais ir užtikrinti jų tinkamą priežiūrą.

4. Individualios priežiūros darbuotojas, dirbantis su šeimomis, savo profesinėje veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais norminiais aktais, taip pat Lietuvos socialinių darbuotojų etikos kodeksu, Kelmės rajono socialinių paslaugų centro (toliau – Centro) nuostatais, direktoriaus įsakymais, vidaus darbo tvarkos taisyklėmis ir šiuo pareigybės aprašymu.

5. Pareigybės pavaldumas – individualios priežiūros darbuotojas, dirbantis su šeimomis, tiesiogiai pavaldus Centro vyriausiajam socialiniam darbuotojui, dirbančiam su šeimomis. Darbuotoją į darbą priima, atleidžia ir darbo sutartį sudaro Centro direktorius Lietuvos Respublikos įstatymų nustatyta tvarka.

**II SKYRIUS**

**SPECIALŪS IR BENDRIEJI REIKALAVIMAI ŠIAS PAREIGAS EINANČIAM DARBUOTOJUI**

6. Individualios priežiūros darbuotojas, dirbantis su šeimomis, privalo:

6.1. turėti ne žemesnį kaip vidurinį išsilavinimą;

6.2. būti išklausęs įžanginius socialinio darbuotojo padėjėjo mokymus ar turėti socialinio darbuotojo kvalifikaciją;

6.3. turėti teorinių socialinio darbo žinių apie Lietuvos socialinės apsaugos sistemą, socialinės apsaugos, pagalbos ir paslaugų teikimo vaiko ir šeimos gerovės sritį reglamentuojančius teisės aktus, žmogaus teises;

6.4. turėti bendravimo su žmonėmis įgūdžių;

6.5. turėti žinių apie vaiko anatomijos, fiziologijos, amžiaus tarpsnių bei socialinių ir psichologinių poreikių ypatumus;

6.6. turėti B kategorijos vairuotojo pažymėjimą ir praktinės vairavimo patirties;

7. Individualios priežiūros darbuotojas, dirbantis su šeimomis, turi pasitikrinti sveikatą vieną kartą metuose, pagal patvirtintą grafiką.

8. Individualios priežiūros darbuotojas, dirbantis su šeimomis, turi vadovautis individualaus priėjimo, lygių galimybių įtvirtinimo, konfidencialumo, asmens apsisprendimo bei pripažinimo, atsakomybės principais laikytis etikos normų ir atsižvelgdamas į šeimos individualumą bei poreikius turi parinkti tokius darbo metodus, kurie geriausiai tiktų sprendžiant konkrečias asmens, jo šeimos problemas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

9. Individualios priežiūros darbuotojo, dirbančio su šeimomis, funkcijos:

9.1. teikti socialinės priežiūros paslaugas šeimose, kuriose yra vaikų iki 12 mėnesių arba vaikų su negalia iki 36 mėnesių amžiaus, stiprinant šeimų gebėjimus rūpintis šiais vaikais ir užtikrinti jų tinkamą priežiūrą;

9.2. padėti ugdyti ir stiprinti paslaugų gavėjų kasdieninio gyvenimo, tėvystės įgūdžius:

9.2.1. padėti atliekant buities darbus;

9.2.2. padėti gaminant maistą;

9.2.3. padėti planuojant šeimos biudžetą, įsigyjant reikalingas prekes ir paslaugas;

9.2.4. ugdyti darbinius, savitvarkos, higienos įgūdžius;

9.2.5. padėti rūpintis kūdikiais ir (ar) negalią turinčiais vaikais;

9.2.6. palydėti šeimos narius į reikalingas įstaigas, organizacijas;

9.3. pildyti Centro vidaus veiklos dokumentus;

### 9.4. bendradarbiauti ir konsultuotis su socialiniu darbuotoju ir kitais Centro darbuotojais dėl pagalbos teikimo, socialinių problemų sprendimo;

9.5. informuoti vyriausiąjį socialinį darbuotoją, dirbantį su šeimomis, socialinį darbuotoją apie pasikeitusią paslaugų gavėjo socialinę ar kitokią padėtį, poreikius ir pokyčius šeimoje;

### 9.6. teikiant paslaugas bendradarbiauti su sveikatos priežiūros specialistais, nevyriausybinių organizacijų, kitų institucijų atstovais;

9.7. pavaduoti kitą individualios priežiūros darbuotoją jo kasmetinių atostogų, nedarbingumo laikotarpiu;

9.8. pagal prioritetines kvalifikacijos kėlimo sritis tobulinti kvalifikaciją Lietuvos Respublikos teisės aktų nustatyta tvarka;

9.9. vykdyti saugos darbe, priešgaisrinės saugos ir civilinės saugos reikalavimus;

9.10. vykdyti kitus teisės aktuose ir Centro direktoriaus nenuolatinio pobūdžio pavedimus tam, kad būtų pasiekti Centro tikslai ir įgyvendinti uždaviniai.

**IV SKYRIUS**

**ATSAKOMYBĖ**

10. Individualios priežiūros darbuotojas, dirbantis su šeimomis, atsako už:

10.1. Lietuvos Respublikos įstatymų ir kitų norminių teisės aktų, reglamentuojančių jo veiklą, laikymąsi ir vykdymą;

10.2. Centro nuostatuose ir šiame pareigybės aprašyme nustatytų funkcijų ir pavestų užduočių tinkamą atlikimą;

10.3. pavestų dokumentų pildymą, tvarkymą, saugojimą ir perdavimą;

10.4. informacijos konfidencialumą;

10.5. teisingą žinių visuomenėje skleidimą;

10.6. profesinės etikos laikymąsi;

10.7. Centro materialiojo turto saugojimą.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)